Kamu bisa jelasin ke aku soal Masjid Agung Kutha Kadhiri dalam bahasa jawa?

Masjid Agung Kutha Kediri uga bisa karan Masjid Jami’ Kutha Kediri. Umure kira-kira wus 245 taun, kaitung ing taun 2016 iki. Panggonan masjid iki ana ing sandhing prapatan gedhé Kutha Kediri. Tepak ana ing sabrange alun-alun lan pusat blanja, Dhoho Plaza. Ambane mester kang paling ngisor 1.388,8m2, mester siji 1.335,1m2, lan mester loro 396,8 m2. Masjid Agung Kutha Kediri iki duwé amba tanah sekabehe 4.780,6 m2. Sangka njaba yasan masjid ketara megah amarga wujud yasan kang undhak-undhak dhuwur, banjur sisih kidul ana menara dhuwure 49 mèter kang dibangun taun 1976 M, lan ngarep yasan dihiasi banyu mancur kang uga gedhé. Lumebu njero yasan, krasa gaya Roma ingkang digawé konsèp yasan masjid iki, kena dideleng sangka mozaik mester kang dibangun sangka marmer rupa klawu, rerenggan payon lan cungkup masjid, lan saka kang akèhé ana 106. Wangunan iki uga dihiasi ukiran kaligrafi kayu kang ana ing lawang lan jendhela. Masjid iki dipirantèni lawang utama kang kabehe ana 15 lan lawang bantu kabehe 12, parkiran, jedhing, WC, lan kran wudhu. Ana 80 kran kanggo jamaah lanang lan 15 kran kanggo jamaah wédok. Wangunan tambahan ingkang anyar ya iku Perpustakaan Islam kang manggon ing sisih kidule masjid kang dibuka wiwit jam 09.00 WIB nganti tiba wektu salat dzuhur. Saliyané dadi panggonan sholat, masjid iki uga digawé kanggo kagiyatan agama Islam liyané, kaya pembagian daging qurban kanggo masarakat njaba lan njero Kutha Kediri lan donga bareng kanggo nyambut tanggal 1 Muharrom. Lumrahé masarakat Kutha Kediri nganggo klambi putih-putih sakwuse salat ashar banjur ana ing Masjid Agung kanggo dunga bareng. Amarga akèh jamaah kang teka, dalan kang ngarah marang masjid ditutup wiwit bada ashar tumekan Isya’. Saéngga dalan kang bisa diliwati among telu.